**Сделки с държавата и други свързани лица през 2022 г.- *Информацията е оповестена в индивидуалния финансов отчет на УМБАЛ „ Проф. д-р Александър Чирков“ ЕАД за 2022 г.***

През 2022 година УМБАЛ « Проф. Д-р Александър Чирков» ЕАД е осъществявало *сделки със следните свързани лица:*

|  |  |
| --- | --- |
| **Дружество** | **Вид на свързаността** |
| МЦ ”Света Екатерина” ЕООД | Дъщерно дружество на УМБАЛ „Св. Екатерина” ЕАД |
| Министерство на здравеопазването | Принципал |

През отчетния период Дружеството е извършвало сделки: отдаване под наем и префактуриране на разходи за медицински консумативи и други материали на МЦ “Света Екатерина” ЕООД съгласно договор № АО-11-4/03.12. 2018 г. и доп. споразумение № АО-11-4-1 /30.11.2021 г. към него.

През 2022 г. приходите от наем от МЦ „Света Екатерина“ ЕООД са на обща стойност 24 хил. лв. без ДДС. През 2022 г. получената от болницата сума е 24 хил. лв. без ДДС, или 29 хил. лв. с ДДС. Възстановените разходи за медицински консумативи от МЦ са в размер на 9 хил. лв. без ДДС или 11 хил. лв. с ДДС. Платените през годината медицински изделия са на стойност 10 хил. лв. с ДДС., в т.ч.- 2 хил. лв. за 2021 г. и 8 хил. лв. за 2022 г., като неплатените към 31.12.2022 г. са на стойност 3 хил. лв. с ДДС. Възстановените разходи за други материали са 11 хил. лв. без ДДС. Платените през годината други материали са на стойност 10 хил. лв. без ДДС, в т.ч. 2 хил.0 лв. за 2021 г. и 8 хил. лв. за 2022 г. като неплатените към 31.12.2021 г. са 3 хил. лв. Няма отклонение от пазарните цени на сделките между болницата и дъщерното дружество.

Финансовите взаимоотношения с Принципала – Министерство на здравеопазването през 2022 г. са уредени със следните нормативни актове и договори:

- Договор № РД-12-190/19.04.2022 г. с МЗ за извършване на дейности по трансплантации, срещу което Министерство на здравеопазването възстановява направените разходи при условията и реда на Наредба № 29 от 2007 г. за възстановяване на разходите и относителния дял на средствата на труд за дейности по трансплантация, финансирани от Министерство на здравеопазването. През 2022 г. размерът на признатото финансиране за извършените дейности по трансплантации и поддържащо лечение в следтрансплантационен период е на стойност 109 хил. лв. Към датата на изготвяне на отчета e получена сумата 126 хил. лв., в т.ч. 28 хил. лв., отнасящи се за четвърто тримесечие на 2021 г. и 98 хил. лв., отнасящи се за 2022 г. Сумата за получаване от МЗ за извършена дейност през 2022 г. е 11 хил. лв. и не е платена към датата на изготвяне на отчета.

- През 2022 г. са предоставяни безвъзмездно лекарствени продукти (ремдесивир) и антигенни тестове чрез СРЗИ на стойност 286 хил. лв. Признатият приход е на стойност 311 хил. лв.

- Договор № 12-261/31.10.2022 г. и допълнително споразумение към него № РД-12-267/17.11.2022 г. за предоставяне на целева субсидия за капиталови разходи по проект “ Обзавеждане и дооборудване с медицинска техника и апаратура и пускане в действие на разширението на УМБАЛ „Проф. д-р Александър Чирков“ ЕАД на стойност 30 000 хил. лв. След усвояване на сумата ще бъде увеличен капиталът на болницата.

- Признатият приход през 2022 г. до размера на начислената амортизация на активи, закупени със средства, предоставени от МЗ през предходни години е в размер на 84 хил. лв.

Дейностите, за които болницата има сключен договор с Министерство на здравеопазването са извършвани по стойности, регламентирани в нормативни актове и в този смисъл по отношение на ценовите равнища няма отклонения от пазарните цени на сделките по смисъла на СС 24